OSP เด้งบวกยืนเหนือ IPO อีกครั้ง จ่อบุ๊กกำไร 300 ลบ.หลังขายหุ้น WG โบรกฯแนะซื้อเป้า 30 บ.
OSP เด้งบวก! ยืนเหนือ IPO อีกครั้ง จ่อบุ๊กกำไร 300 ลบ.หลังขายหุ้น WG โบรกฯแนะซื้อเป้า 30 บ. ล่าสุด ณ เวลา 11.47 น. อยู่ที่ 25.25 บาท บวก 0.35 บาท หรือ 1.41% สูงสุดที่ 25.25 บาท ต่ำสุดที่ 24.80 บาท ด้วยมูลค่าซื้อขาย 303.96 ล้านบาท
26 พ.ย. 2561

ผู้สื่อข่าวรายงานว่า ราคาหุ้น บริษัท โอสถสภา จำกัด (มหาชน) หรือ OSP ล่าสุด ณ เวลา 11.47 น. อยู่ที่ 25.25 บาท บวก 0.35 บาท หรือ 1.41% สูงสุดที่ 25.25 บาท ต่ำสุดที่ 24.80 บาท ด้วยมูลค่าซื้อขาย 303.96 ล้านบาท
ทั้งนี้ ราคาหุ้น OSP ปรับตัวขึ้นกลับมายืนเหนือราคา IPO อีกครั้งหลังโดย ราคาหุ้น OSP เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 17 ต.ค.2561 โดยมีราคา IPO อยู่ที่ระดับ 25 บาท หลังบริษัทได้บรรลุข้อตกลงการขายหุ้นทั้งหมดที่บริษัทถืออยู่ในบริษัท ไว้ท์กรุ๊ป จำกัด (มหาชน) หรือ WG จำนวน 4,171,118 หุ้น ให้แก่ บริษัท บิ๊กซี รีเทล โฮลดิ้ง จำกัด หรือ BRH ซึ่งเป็นบริษัทลูกของ บริษัท เบอร์ลี่ ยุค เกอร์ จำกัด (มหาชน) หรือ BJC ในราคาหุ้นละ 180 บาท คิดเป็นจำนวนเงินทั้งสิ้น 750,801,240 บาท
ด้าน บล.บัวหลวง ระบุในบทวิเคราะห์ แนะนำ “ซื้อ” ให้ราคาเปาหมาย 30 บาทต่อหุ้น จุดเด่นของบริษัทคือการเป็นผู้นำด้านสินค้าบริโภคในประเทศไทย ที่มีความยั่งยืนของแบรนด์ ทั้งนี้คาดบริษัทจะมีกำไรเติบโตเมื่อเทียบจากปีก่อนในไตรมาส 4/61-ไตรมาส 2/62 เนื่องจากฐานต่ำในปีที่แล้ว ซึ่งโรงงานปิดซ่อมบำรุง และคาดปี 2562 กำไรจะโตได้ราว 11% และการเติบโตในปี 2563 จะมาจากการขยายฐานธุรกิจในพม่า ปัจจุบันหุ้นเทรด PE 22 เท่า ต่ำกว่าค่าเฉลี่ยในตลาดโลกที่ 25.2 เท่า และเงินปันผลปัจจุบันคาดที่ 2.7% แต่มีโอกาสมากกว่าคาด เพราะบริษัทมีสถานะเป็น net cash
ส่วน บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น OSP ให้ราคาเป้าหมายปี 2562 ที่ระดับ 28 บาทต่อหุ้น โดยคาด OSP จะมีกำไรจากการขายหุ้น WG ครั้งนี้ประมาณ 300 ล้านบาท โดยน่าจะรับรู้ภายในไตรมาส 4/61 ซึ่งในช่วงที่ผ่านมา บริษัทได้รับรู้กำไรจาก WG ตกปีละประมาณ 30 ล้านบาท หรือคิดเป็น 1% ของกำไร OSP